#### ☑️ **КАК РАБОТИ РЕЛЕTO ЗА ПОДГРЕВНИТЕ СВЕЩИ❓**


**⭐ AutoProfi.BG ☎ 0889 68 63 60**  

Дизеловите автомобили разполагат с различна запалителна система от бензиновите. Както е известно, процесът на стартиране на двигателя не се извършва чрез искра, която да възпламени горивната смес. Вместо това, горенето се предизвиква чрез силно сгъстяване на горивото и навлизащия въздух или, казано по-накратко, чрез компресия. Чрез повишаването на налягането в тесните пространства на цилиндрите се увеличава и температурата на горивната смес и се предизвиква горене. Но достигането на нужната температура е трудно за осъществяване, при напълно студен двигател. За тази цел двигателите са оборудвани със [подгревни свещи](https://autoprofi.bg/podgrevni-sveshti.html) и реле към тях. Тяхната роля е да доставят допълнително количество топлина в цилиндрите, за да може да се запали двигателя. Релето за подгревни свещи е устройство, което работи като ключ за запалителната и горивна система. Неговата роля се състои в това да включва и изключва подаването на напрежение към свещите. Чрез тази синхронизация се осигурява точното количество топлина в цилиндрите на двигателя. Работата на релето за подгревни срещи се състои от три фази – предварително нагряване, време на готовност и последващо нагряване. Предварителното нагряване се извършва при угасен двигател. С помощта на индикатор на таблото, шофьорите се осведомяват за осъществяващия се процес. Моментът на включване на предварителното нагряване може да бъде различен и зависи напълно от вида на двигателя, вида на свещите, както и на външната температура. След изгасване на индикатора за предварително нагряване започва и втората фаза – време на готовност. Тогава свещите продължават да функционират няколко секунди след изключването му и шофьорите трябва да стартират двигателя в този времеви период. От своя страна, третият етап е характерен за по-новите модели превозни средства. При него свещите продължават да работят, дори при работещ двигател. За това се използват специални свещи.